62023TO1119(02)_INF
Sklep podpredsednika Splošnega sodišča z dne 13. junija 2024 –Lagardère/Komisija
(zadeva T‑1119/23 R-RENV)
„Začasna odredba – Konkurenca – Koncentracije – Zahteva za posredovanje podatkov – Člen 11(3) Uredbe (ES) št. 139/2004 – Predlog za izdajo začasne odredbe – Fumus boni juris – Tehtanje interesov“
1.
Začasna odredba – Odlog izvršitve – Pogoji dopustnosti – Interes tožeče stranke za dosego zaprošenega odloga – Predlog, s katerim se želi doseči odlog izvrševanja zahteve za posredovanje podatkov – Predlog, ki mu je bilo delno ugodeno – Ustavitev postopka v zvezi s podatki, ki so že bili posredovani
(člen 278 PDEU)
(Glej točki 19 in 22.)
2.
Začasna odredba – Pogoji dopustnosti – Vloga – Formalne zahteve – Natančna navedba predmeta predloga – Predlogi za spremembo predmeta med postopkom – Nedopustnost
(člena 278 in 279 PDEU; Poslovnik Splošnega sodišča, člen 156(4))
(Glej točko 35.)
3.
Začasna odredba – Odlog izvršitve – Začasne odredbe – Pogoji za izdajo – Fumus boni juris – Prima facie preizkus razlogov, navedenih v utemeljitev tožbe v glavni stvari – Tožba zoper zahtevo za posredovanje podatkov, izdano v okviru nadzora koncentracije – Očitki, ki se nanašajo na kršitev načela pravne varnosti in na nemožnost tožečega podjetja, da ugodi zahtevi za posredovanje podatkov, ne da bi se izpostavilo nastanku svoje kazenske odgovornosti – Očitki, ki na prvi pogled niso neutemeljeni
(člena 278 in 279 PDEU; Uredba Sveta 139/2004, člen 11(3); Poslovnik Splošnega sodišča, člen 156(4))
(Glej točke 42, 43 in od 48 do 60.)
4.
Začasna odredba – Odlog izvršitve – Pogoji za izdajo – Tehtanje vseh zadevnih interesov – Odlog izvršitve zahteve za posredovanje podatkov, izdane v okviru koncentracije – Zahteva, zaradi katere lahko nastane kazenska odgovornost zadevnega podjetja in je lahko to podjetje izpostavljeno kazenskim sankcijam – Prevlada interesa zadevnega podjetja za preprečitev nastanka resne in nepopravljive škode v razmerju do javnega interesa za ohranitev učinkovitosti pravil Unije o konkurenci – Obveznost zadevnega podjetja zagotoviti hrambo dokumentov, na katere se nanaša zahteva za posredovanje podatkov
(člen 278 PDEU; Uredba Sveta 139/2004, člen 11(3))
(Glej točke od 61 do 72.)
Izrek
1.
Postopek s predlogom za izdajo začasne odredbe se ustavi v delu, v katerem se nanaša na dokumente, ki so bili Evropski komisiji predloženi 30. januarja 2024.
2.
Izvrševanje Sklepa Komisije C(2023) 6429 final z dne 19. septembra 2023 o postopku v zvezi z uporabo člena 11(3) Uredbe Sveta (ES) št 139/2004 (zadeva M.11184 – Vivendi/Lagardère), kakor je bil spremenjen s Sklepom Komisije C(2023) 7464 final z dne 27. oktobra 2023, se odloži v delu, v katerem se nanaša na dokumente, ki Komisiji niso bili predloženi 30. januarja 2024.
3.
Družbi Lagardère SA se naloži, da od oseb, na katere se nanaša Sklep C(2023) 6429 final, kakor je bil spremenjen s Sklepom C(2023) 7464 final, zahteva, naj sprejmejo vse koristne ukrepe za zagotovitev hrambe dokumentov – v obliki, ki zagotavlja njihovo celovitost in nespremenljivost – iz Priloge k temu sklepu, in sicer tistih dokumentov, ki še niso bili posredovani Evropski komisiji.
4.
Predlog za izdajo začasne odredbe se v preostalem zavrne.
5.
Odločitev o stroških se pridrži.